cyanic-selkie/wikianc huggingface dataset:
Sikspārņi
Sikspārņi un cilvēki
Vasaras sezonā Teksasas štata galvaspilsētā Ostinā zem Kongresa avēnijas tilta (Congress Avenue bridge) atrodas lielākā Ziemeļamerikas sikspārņu kolonija. Šeit uzturas aptuveni 1,5 miljoni Molossidae dzimtas sikspārņi, kuri katru nakti apēd 10 līdz 30 tonnas kukaiņus.
Sikspārņi folklorā
Ķīniešu folklorā sikspārņi ir ilga mūža un laimes simboli. Arī arābiem sikspārņi ir ar līdzīgu nozīmi.
Palmu dzimta
2003. gada APG II sistēma (segsēkļu klasifikācijas taksonomiskā sistēma) atzina atsevišķu palmu rindu Arecacales, kas iekļāva vienu dzimtu — palmu dzimtu Arecaceae. APG IV sistēma (2016) rindai pievienoja otru dzimtu Dasypogobaceae, kuras četras ģintis iepriekš piederēja zāleskoku dzimtai.
Kāpelētājpalmu Calamoidea apakšdzimta
Lielākā daļa apakšdzimtas ģintis pārstāv rotangpalmas.
Berklavisms
"Berklavisms" ir Latvijas 2007. gada dokumentālā filma, kurā atspoguļotas Latvijas vēstures 20. gadsimta otrās puses norises latviešu politiķa Eduarda Berklava un viņa domubiedru skatījumā. Filmā atainota Latvijas okupācija 1940. gadā, Eduarda Berklava karjera Latvijas Komunistiskajā partijā, vadītās Nacionālkomunistu kustības darbība un sagrāve 1959. gadā, pēcāk vadītās pretpadomju disidentu grupas darbība, tai skaitā 1971. gadā sarakstītās "17 latviešu komunistu vēstules" publicēšana pasaules plašsaziņas līdzekļos, Trešās atmodas laiks, Latvijas Nacionālās neatkarības kustības dibināšana un pirmie darbības gadi, kā arī Eduarda Berklava vilšanās pēcatmodas Latvijas politikā. Filmā plaši izmantotas kinohronikas, kā arī intervijas ar Eduardu Berklavu, viņa laikabiedriem un līdzgaitniekiem.
Filmas pizmizrāde notika 2007. gada 12. aprīlī kinoteātrī "K.Suns".
Mozaīka (organizācija)
Praidi
"Mozaīka" ieguvusi tiesības 2015.gadā Rīgā rīkot Eiropas mēroga pasākumu "Europride" jeb "Eiropraidu", kas katru gadu notiek citā Eiropas pilsētā un piesaista lielu uzmanību. Paredzams, ka uz šo pasākumu ieradīsies vairāki tūkstoši cilvēku. Europride 2015 Rīgā notika no 2015. gada 15. līdz 21. jūnijam.
Heti
Noriets
Hetu civilizācija ir interesanta arī ar savu inovatīvo likumdošanu un administrāciju. Lai gan heti likumus bija lielā mērā patapinājuši no Babilonijas, to tiesvedības sistēma bija daudz liberālāka nekā citās antīkajās valstīs. Piemēram, heti reti pielietoja nāvessodus vai pat miesas sodus. Viņu sodu sistēma balstījās, galvenokārt, uz restitūcijas principu. Piemēram, ja ticis noķerts kāds zaglis, viņam cietušajam vajadzējis atjaunot nozagto mantu, kā arī izmaksāt papildus kompensāciju. Tādējādi heti, iespējams, bija pirmie, kas sabiedriskajās attiecībās ieviesa jaunus, būtiskus elementus. Tādēļ heti Vidējo Austrumu un Eiropas civilizācijas attīstībā ienesa savu, nozīmīgu artavu, lai gan ilgstošāku savas valsts pastāvēšanu tie nespēja nodrošināt.
Radzjonkova
Radzjonkova ir pilsēta Polijas dienvidos, Silēzijas vojevodistē, Augšsilēzijas aglomerācijā, uz ziemeļiem no Bitomas.
Māris Villerušs
Dzīvesgājums
Mācījās Ķemeru pamatskolā. 1959. gadā beidza studijas Jāzepa Vītola Valsts konservatorijas Ēvalda Berzinska čella klasē, 1962. gadā — Pētera Čaikovska Maskavas Valsts konservatorijas Rostropovoča čella klases aspirantūru.
Ķegums (nozīmju atdalīšana)
Ķegums var būt:
Olomouca
Vēsture
Trīsdesmitgadu kara laikā 1640. gadā pilsētu uz astoņiem gadiem ieņēma zviedru karaspēks. Zviedri pilsētu stipri izpostīja un turpmāk par Morāvijas galveno pilsētu tika uzskatīta Brno.
Brodvejas tornis
Gadu gaitā celtne ir kalpojusi par Sera Tomasa Filipsa tipogrāfijas mājvietu, kā arī pulcēšanās vietu dažādām mākslinieciskām personām, ieskaitot Viljamu Morisu.
Pak-38
Pak-38 (de) bija 50 mm kalibra prettanku ierocis, ko Vācija izmantoja Otrā Pasaules kara laikā. To izveidoja 1938. gadā vācu aizsardzības un militārās tehnikas rūpnīcā "Rheinmetall". Tas bija Pak-36 pēctecis un Pak-40 pirmssākums.
Meskalīns
Lietošana
Ņemot vērā aktīvās devas lielumu, meskalīnu ir grūti pārdozēt. To parasti var izdarīt, lietojot meskalīnu kopā ar citām psihotropajām vielām vai medikamentiem: barbiturātiem, fizostigmīnu vai insulīnu. Meskalīna letālā deva (LD50) žurkām ir 132 mg/kg.
1600. gads
1600. bija garais gads, kas sākās sestdienā.
Tipi
Tipi (no lakotu: thípi) ir koniska telts no zvēru ādām. Tipi izmantoja līdzenumu indiāņi, kuri bija klejotāji - šīs teltis varēja viegli uzcelt vai nojaukt un transportēt, kas ļāva sekot migrējošiem dzīvniekiem, sevišķi bizoniem, kurus indiāņi medīja pārtikai. Tipi konstrukcija sastāv no vairākām kopā sasietām kārtīm, ap kurām apvelk telts ārējo pārklāju. Tipi celtniecību sāk, uzslienot trīs kopā sasietas kārtis, ap kurām izvieto pārējās kārtis. Pēc tam klāt pieliktās kārtis nostiprina (ar to pašu virvi, ar kuru stiprina pirmās kārtis) un apvelk ap tām telts pārvalku. Telts pārvalks ir pusaplis, kura centrā piešūti dūmvada aizvari, ar kuru palīdzību regulē ventilāciju. Kad pārvalku apvelk ap kārtīm, telts priekšdaļā veidojas šuve, kas tiek sastiprināta ar koka mietiņiem. Arī pārvalka apakšdaļa tiek nostiprināta pie zemē iedzītiem mietiņiem.
Solons
Solona reformas
Sevišķi sarežģītas Atēnās bija reformas, kas bija saistītas ar pārmaiņām īpašuma tiesībās uz zemi un lauksaimniecībā kā nodarbošanās veidā. Galvenais lauksaimniecības produkts Atēnās bija olīvu eļļa, bet olīvu plantācijām bija ļoti liela vērtība — relatīvi daudz lielāka, nekā mūsdienās. Tas saistīts ar to, ka Senajā Grieķijā olīvu eļļu izmantoja ne tikai pārtikā, bet arī eļļas lampās apgaismei dzīvojamās un sabiedriskās telpās, pilsētas ielās. Taču lai tikko iestādīts olīvu koks sāktu dot pirmo ražu, paiet apmēram 16 gadi un apmēram 40 gadi līdz tas sasniedz savu maksimālo produktivitāti. Tādēļ olīvu audzēšana ir ļoti darbietilpīga un daudzus gadus šis darbs nedod nekādus ienākumus. Līdz ar to īpašuma pārdale Solona reformu rezultātā dažiem deva augļus, kurus tie nebija audzējuši, citiem — vērtības zaudēšanu, kuru tie uzskatīja par savējo.
Solona reformu nozīme
Solona likumi no visas iepriekšējās vēstures viedokļa kopumā bija inovatīvi — tas bija viens no pirmajiem lielākajiem soļiem daudz efektīvākas un progresēt spējīgākas demokrātiskas Eiropas sabiedrības attīstības virzienā - tika likvidēts aristokrātu varas monopols, kurš pieļāva vieglu tirānijas izveidošanās iespējamību. Jāatzīmē gan, ka Solona veiktās reformas neradīja ideālu sabiedrību. Tā, aristokrāti nebija mierā ar to, ka viņiem atņemta liela daļa agrāko privilēģiju. Savukārt pārējiem slāņiem šķita, ka viņiem ticis piešķirts pārāk maz privilēģiju. Tas radīja potenciāli jaunu sociālo konfliktu iespējamību. Arī pašam Solonam viņa veiktās reformas nenāca par labu. Tā kā neviens no jaunizveidotajiem iedzīvotāju slāņiem nebija pilnībā apmierināts ar viņa darbību, viņam uz ilgu laiku nācās pamest aktīvu politisko darbību un pat atstāt Atēnas.
Solons tiek uzskatīts arī par pirmo plašu popularitāti ieguvušu Atēnu dzejnieku. Līdz ar to viņa ieguldījums Grieķijas un Eiropas kultūras attīstībā ir ne mazāk nozīmīgs, kā uz likumiem balstītas sabiedrības veidošanā un demokrātijas veicināšanā.
Starptautiskā krimināltiesa
Pirmsākumi
SKT pirmsākumi meklējami Otrā pasaules kara sabiedroto izveidotajos Nirnbergas un Tokijas tribunālos, tiesājot Vācijas un Japānas līderus. Kopš tā laika nacionālās, reģionālās un starptautiskās organizācijas ir daudz darījušas, lai aizsargātu cilvēktiesības un izmeklētu noziegumus. ANO Ģenerālā asambleja 1948. gadā pirmo reizi analizēja pastāvīgas krimināltiesas izveides iespēju. Šajā rezolūcijā ANO Ģenerālā asambleja aicināja Starptautisko tiesību komisiju pētīt tādas starptautiskās tiesas dibināšanas vēlamību un iespējamību, kas lemtu par indivīdu kriminālatbildību par genocīdu un citiem noziegumiem, kurus noteiktu starptautiska konvencija, pievēršot uzmanību iespējai nodibināt Starptautiskajā tiesā Kriminālpalātu. Tomēr doma par valstu vadītāju pakļaušanu starptautiskas tiesas jurisdikcijai tolaik neizraisīja entuziasmu.
Principi
Romas Statūtos ir daudz jauninājumu, un SKT raksturīgas vairākas pamatpazīmes, kas nosaka tās unikālo vietu arvien plašākajā tiesu institūciju pasaulē. Vissvarīgākās SKT iezīmes ir tās patstāvība, neatkarība no politiskajām organizācijām, tiesnešu sastāva dažādības garantijas, mijiedarbība ar nacionālajām valdībām un starptautiskajām organizācijām ar komplementaritātes principa un sadarbības palīdzību. SKT ir raksturīgs tas, kā tā nosaka atlīdzību cietušajiem un nodrošina viņiem iespēju piedalīties tiesvedībā.
SKT neatzīst savu jurisdikciju šādos gadījumos: a)	lieta ir izmeklēta vai valsts ir ierosinājusi kriminālvajāšanu. Izņēmums ir gadījumi, kad valsts nevēlas vai nav spējīga veikt pilnvērtīgu izmeklēšanu vai kriminālvajāšanu; b)	valsts veica izmeklēšanu un lēma nevajāt attiecīgo personu. Izņēmums ir gadījums, kad šāds lēmums ir pieņemts, valstij nevēloties vai nespējot uzsākt pilnvērtīgu kriminālvajāšanu; c)	persona jau ir bijusi tiesāta par attiecīgām darbībām un atkārtota tās lietas izskatīšana nav pieļaujama pēc principa "par vienu noziegumu nevar tiesāt divreiz"; d)	noziegums nav pietiekami smags, lai tiktu izskatīts SKT (17. pants).
Nikolo Makjavelli
Politiski filosofiskie uzskati
Makjavelli uzskati par politisko ētiku atšķiras no tā laika tradīcijām. Viņš uzskatīja par nepieciešamu šķirt politisko ētiku no kristīgās ētikas, tajā izpratnē, cik tā noliedz varas īstenošanas represīvās formas. Makjavelli aizstāvēja tādu politisko ētiku, kur viņa vārdiem "jebkurš līdzeklis, kas nostiprina un paplašina varu, ir atzīstams par labu". Makjavelli atsacījās no kristīgās ētikas maksimām un, attiecībā uz politiku, izveidoja savu ētikas atskaites sistēmu, kuras centrā ir vara. Viss, kas to vairo, ir labs, viss, kas to apdraud, — slikts. Makjavelli likteni salīdzināja ar sievieti — fortūnu — īsts valdnieks nevis gaidīs tās labvēlību, bet paņems to ar varu un izrīkos vadoties pēc savām vēlmēm. Makjavelli poltikas ētikā centrālais tikums bija valdnieka tikums — valdniekam jāprot stratēģiski plānot un cīņā par varu jāievēro auksts aprēķins. Varas vienīgais mērķis ir saglabāt un pavairot sevi, iedzīvotāju labklājība salīdzinoši ir mazāk būtiska. Makjavelli atsacījās no reliģijas, kā ētiska orientiera, atzīstot to tikai tad, ja tā kalpo varas pozīcijām. Un tieši reliģiju, kā politisku intrumentu varas ambīciju apmierināšanai, Makjavelli atzina par ļoti iedarbīgu, jo ar reliģijas palīdzību ļoti veiksmīgi var manipulēt pūļa viedokli. Makjavelli politiskā ētika ir pamats politiskajai ētikai arī šodien. Protams, nolīdzinot kategoriskās prasības pēc varas, to vietā liekot pilsoņu labklājības jautājumus, tendence šķirt politisko praksi no reliģijas tomēr saglabājas. Politiskā ētika līdz ar Makjavelli kļūst vairāk pragmatiska un rēķinās tikai ar tās iekšējiem nosacījumiem, atstājot reliģiskās patiesības iekšējam pārdzīvojumam.
Ļaunuma problēma
Ļaunuma problēma teoloģijā un reliģijas filozofijā ir problēma, kuras pamatā ir grūtības savienot ļaunuma vai ciešanu esamību pasaulē ar viszinoša, visspēcīga un absolūti laba Dieva esamību.
Šo problēmu mēdz dēvēt arī par Epikūra paradoksu vai Epikūra mīklu (lai arī tā īsti nav paradokss vai mīkla, bet premisu loģiska novešana līdz absurdam iznākumam, tā pierādot sākotnējās premisas nepatiesumu), jo uzskata, ka Epikūrs bija pirmais, kurš ar to nodarbojās. Epikūrs secināja, ka ļaunuma esamība nav savienojama ar dievu esamību.
Ateologu formulējums
1. Dievs ir visvarens.
Līdz ar to tiek izdarīts secinājums, ka ļaunuma pastāvēšanas gadījumā, ko ir neiespējami noliegt, kāda no Dieva būtiskajām īpašībām Dievam nepiemīt, jo, ja Dievs ir visvarens Viņam jāspēj novērst ciešanas, ja viszinošs — jāzina par tām un arī par iespēju, kā tās novērst, savukārt, ja pilnīgi labs — Viņam būtu jāvēlas novērst visas pasaules ciešanas un ļaunums. Ja Dievs zina par visu ļaunumu un ciešanām, zina, kā to novērst, var to novērst, bet to nedara, Viņš nav pilnīgi labs. Ja zina, kā un vēlas novērst, bet nenovērš — nav visvarens, bet, ja ir pietiekami spēcīgs, lai novērstu visas ciešanas un ļaunumu un to vēlas, bet to nedara — nav viszinošs. Tā kā apgalvojumu kopums ir loģiski konsekvents tad un tikai tad, ja ir iespējams, ka visi tie varētu būt patiesi vienlaikus, ateologi konstatē loģisku pretrunu. Teistu ticība tādējādi tiek atzīta par iracionālu, ateologiem apgalvojot, ka teisti kā pamatpatiesības atzīst iekšēji nekonsekventu uzskatu kopumu, jo nav loģiski iespējama Dieva un ļaunuma līdzāspastāvēšana.
Tomēr ateologu secinājums, ka uzskaitītie apgalvojumi ir loģiski nekonsekventi, ir pārāk stingrs, jo loģiskā konsekvence vien pieprasa, lai apgalvojumi varētu vienlaikus būt patiesi, pat ja šāda iespēja netiktu aktualizēta, līdz ar to aizstāvībai būtu “pietiekami” runāt par to, kas “varētu būt patiesība”.
Ļaunuma loģiskās problēmas izvedums
11. Ja Dievs ir pietiekami spēcīgs, lai novērstu visas ciešanas un ļaunumu un to vēlas, bet to nedara, Viņš nav viszinošs.
Ja Dievam ir morāli pamatots/pietiekams iemesls, lai pieļautu ļaunumu, tad ir iespējama visvarena, viszinoša un pilnīgi laba Dieva un ļaunuma līdzāspastāvēšana.
un
Aita
Aitas pieradināšana
Aitas bija vieni no pirmajiem mājdzīvniekiem, ko cilvēks pieradināja. Tas notika Divupē apmēram pirms 11 000—9000 gadiem. Tā kā savvaļas aitas ir vidēji lieli dzīvnieki, ar kuriem cilvēkam ir vieglāk rīkoties kā ar lieliem dzīvniekiem, kā arī tām ir zems agresijas līmenis, tās ir sociāli dzīvnieki un auglīgi dzīvnieki, tad tās bija ļoti piemērotas pieradināšanai. Mūsdienu mājas aita, lai spētu izdzīvot, pamatā ir atkarīga no cilvēka. Aitas spēj izdzīvot arī palaistas savā vaļā, ja konkrētajā reģionā nav lielo plēsēju, kā, piemēram, salās.
Izskats un īpašības
Kā jau mājdzīvniekiem raksturīgs arī mājas aitas var būt ļoti daudzās un dažādās krāsās, salīdzinot ar saviem savvaļas priekštečiem. To vilna var būt balta, visdažādākajos brūnajos toņos no gaiši dzeltenas līdz šokolādes brūnai un melna, kā arī tā var būt plankumaini raiba. Vispopulārākā mājas aitu krāsa ir baltā, bet balto šķirņu aitām var piedzimt arī krāsaini jēri. Mājas aitu šķirnēm atšķirīga ir ne tikai krāsa, bet arī vilnas raksturs. Tā var būt ļoti bieza un cirtaina, bet tā var būt arī gara, cilvēku matiem līdzīga. Kā arī atšķirīga ir vilnas struktūra, tā var būt ļoti smalka vai samērā rupja.
Atkarībā kādai šķirnei aitas pieder tām var būt dažādi lielumi un svars. Bieži šie rādītāji ir vieni no galvenajiem mērķiem šķirnes selekcijā. Tomēr mātītes parasti sver 45—100 kg, bet teķi 45—160 kg. Pieaugušai aitai ir 32 zobi, turklāt kā visiem atgremotājiem tām priekšzobi ir tikai apakšžoklī, kas augšžoklī atspiežas pret raupjām un cietām aukslējām. Priekšzobi tiek lietoti, lai noplūktu zāli, tad tā ar dzerokļiem tiek sakošļāta un norīta. Kopumā apakšžoklī ir 8 priekšzobi. Starp zinātniekiem nav vienprātības, vai tie visi ir griezējzobi, vai arī 2 no tiem ir ilkņi, kas ārēji atgādina pārējos priekšzobus. Starp priekšzobiem un dzerokļiem ir liela atstarpe. Kā visiem zīdītājiem aitām ir piena zobi, kas nomainās līdz 4 gadu vecumam. Ar laiku aita zaudē pa kādam priekšzobam, un tai kļūst arvien grūtāk baroties, kas turklāt iespaido tās veselību un produktivitāti. Mājas aitas dzīves ilgums ir apmēram 10—12 gadi, lai gan dažas var nodzīvot līdz 20 gadiem.
Pundurpele
Vairošanās
Pundurpeles parasti intensīvi vairojas un ir spējīgas laist pasaulē pat sešus metienus gadā, laikā no aprīļa līdz septembrim. Katrā metienā ir trīs līdz astoņi mazuļi. Parasti vislielākie metieni dzimst no augusta līdz septembrim. Grūtniecība ilgst apmēram 21 dienu.
Starptautiskā kosmosa stacija
Nehermētiskie elementi
Japānas Kibō moduļa manipulatoru nogādāja misijas STS-124 laikā. Tas ir pievienots pie hermētiskā moduļa JEM PM un izmanto, lai apkalpotu atklāto platformu JEM EF. Eiropas manipulatoru European Robotic Arm plāno palaist kopā ar Krievijas moduli Nauka. Stacijā ir arī divi Krievijas Strela celtņi, kurus var vadīt tikai no ārpuses, lai pārvietotu kosmonautus un kravas kosmisko iziešanu laikā.
Elektroapgāde
Elektrību stacijai nodrošina saules baterijas. ASV segmentā ir četru pāru spārni, kuri atrodas uz Integrētās kopnes struktūras. Katrs spārns spēj ražot līdz 32,6 kW 160 V līdzstrāvas. Lietotāju tīklā spriegums tiek pārveidots uz 124 V.
Konstantīns Karulis
Konstantīns Karulis (dzimis, miris ) bija latviešu valodnieks, kultūrvēsturnieks, žurnālists. Darbojies letonikas, leksikogrāfijas un etimoloģijas nozarē. Dr.h. filol. (1993), Latvijas Zinātņu akadēmijas Goda loceklis (1995), valsts emeritētais zinātnieks (1996).
Biogrāfija
Miris Rīgā, apglabāts Meža kapos.
Roberts Volpols
Roberts Volpols, Pirmais Orfordas grāfs (en, dzimis, miris ) bija britu XVIII gadsimta pirmās puses vigu politiķis. Valdīja ar karaļu Džordža I un Džordža II atbalstu. Kaut arī oficiāli šāda amats nepastāvēja, ietekmes uz valdību dēļ tiek uzskatīts par pirmo Lielbritānijas premjerministru.
Tautiskā dziesma
Vēsture
1919. gadā Lietuvas valdība „Tautisko dziesmu” apstiprināja par Lietuvas valsts himnu. Valsts himna tā bija līdz 1950. gadam, kad „Tautisko dziesmu” nomainīja Lietuvas PSR himna, bet 1988. gadā Lietuvas PSR valdība „Tautisko dziesmu” atjaunoja kā valsts himnu. 1999. gadā Lietuvas Valsts prezidents Valds Adamkus izsludināja Lietuvas valsts himnas likumu, kurā noteikts, kā un kādos gadījumus himnu drīkst atskaņot un kādiem nolūkiem tās izmantošana ir aizliegta.
Alus
Vēsture
1516. gadā Bavārijas hercogs Vilhelms IV pieņēma vēlāk tā iesaukto „tīrības likumu” (de), kas noteica, ka alus ir tikai tāds dzēriens, kura sastāvdaļas ir iesals, ūdens un apiņi.
Sastāvdaļas
Saskaņā ar 1516. gada Bavārijas hercoga Vilhelma IV „tīrības likumu” (de), par alu uzskatāms tikai tāds dzēriens, kas gatavots no ūdens, iesala un apiņiem. Mūsdienās gan pie alus pamata sastāvdaļām pieskaita arī raugu, bet kviešus un miežus mēdz aizstāt ar citiem cietes un cukura avotiem, piemēram, kukurūzu vai rīsiem. Arodalum mēdz pievienot arī citas sastāvdaļas kā laktozi, augļu un ogu sulas, drogas.
Augšējās rūgšanas alus
Augšējās jeb virsējās rūgšanas alu raudzē augstākā temperatūrā nekā apakšējās rūgšanas alu, un tā gatavošanas tehnoloģija ir ar daudz senāku vēsturi. Garšas un smaržas īpašību ziņā augšējās rūgšanas alum parasti ir īpatnēja ziediem līdzīga smarža, kā arī izteiktāka augļu un rauga piegarša. Galvenās augšējās rūgšanas alu šķirnes ir eili, stauti, porteri un kviešu ali. Augšējās rūgšanas alus veida nosaukums cēlies no tā, ka izmantotais augšrūgšanas raugs raudzēšanas laikā uzpeld alus virspusē, veidojot blīvu putu slāni.
Tibetas smilšu lapsa
Tibetas smilšu lapsa dzīvo Tibetas plakankalnes stepēs un pustuksnešos Tibetā, Ķīnā, Nepālā un Indijā līdz 5300 m virs jūras līmeņa.
Izskats un ieradumi
Tibetas smilšu lapsa ir lielāka nekā Tibetas rudā lapsa, kas dzīvo Tibetas mežos. Ķermeņa garums 60-70 cm, astes garums 29-40 cm, svars 4-6 kg. Tai ir biezs un mīksts kažoks, kas to sargā no kalnu aukstajiem vējiem. Kažoks ir dubults, ar biezu un blīvu pavilnu, ko sedz garāka akotspalva. Kažoka krāsa variē no brūna līdz rudi dzeltenam. Sāni ir tumšāki nekā mugura, pelēkrudā krāsā, bet vēders, krūtis un pazode ir balti. Pelēkās krāsas sāni reizēm rada ilūziju par svītru uz lapsas sāniem. Astes gals ir balts. Tibetas smilšu lapsai ir biezas un garas vaigu spalvas, kas veido tās īpatnējo, it kā kvadrātveidīgo seju. Tibetas smilšu lapsai ir 36 hromosomas.
Tibetas smilšu lapsas veido monogāmus, ilgstošus pārus. Neraksturīgi citām lapsām pāris arī medīt dodas kopā. Lapsām ir sava teritorija, un tās dzīvo alās. Mātīte 50-60 dienas iznēsā bērnus, parasti piedzimst 2-4 kucēni, kas paliek kopā ar vecākiem 8-10 mēnešus. Pametuši vecākus, jaunās lapsas dodas meklēt sev pāri un teritoriju. Tibetas smilšu lapsas savu teritoriju ļoti nesargā, līdz ar to lapsu teritorijas mēdz pārklāties, un tās mēdz dzīvot diezgan tuvu viena otrai.
Afganistānas valsts vadītāju uzskaitījums
Afganistānas Republika (1973–1978) Emblem of Afghanistan (1974-1978)Gold.png
{{legend| yellow | Afganistānas nacionāli revolucionārā partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Futbola klubs "TUC"
Futbola klubs "TUC" jeb FK "TUC" ir pusprofesionāla futbola komanda, kuras galvenais mērķis ir futbola lomas nostiprināšana veselīga dzīvesveida veidošanā, futbola kā sporta veida attīstīšana un pilnveidošana Rīgā, kā arī Olimpiskās kustības ideālu ievērošana.
Sasniegumi
Latvijas kausa izcīņa pludmales futbolā 2012 - ceturtdaļfināls
FTA vasaras telpu futbola turnīrs 2012., Pirmā līga - 2.vieta (kopvērtējumā 8.vieta), "fair-play"
Jūrmalas domes kausa izcīņa pludmales futbolā 2009., 4.posms - 1.vieta
LTSA IX Ziemas čempionāts telpu futbolā 2004./2005., B grupa - 1.vieta
LTSA IIX Ziemas čempionāts telpu futbolā 2003./2004. - 2.vieta
Prūšu mitoloģija
Dievības un paražas
Vairākās hronikās ir sastopamas ziņas par senprūšu svētbirzīm, kurās cilvēki neesot ne cirtuši kokus, ne pļāvuši, ne medījuši dzīvniekus. Ļaudis pat nedrīkstējuši tur ieiet, neupurējot dieviem. Svētbirzīs notika arī tautas sapulces, kurās lēma par kara un miera jautājumiem un tiesāja noziedzniekus.
Latvijas Gāze
Atbalsta programmas
Uzņēmums iegulda ievērojamus līdzekļus dažādās sporta, zinātnes un kultūras atbalsta programmās.
Parastie sikspārņi
Parastie sikspārņi jeb gluddeguņu sikspārņi (Vespertilionidae) ir lielākā un vislabāk izpētītā sikspārņu kārtas dzimta. Latvijā dzīvo tikai šīs dzimtas sikspārņi. Šajā dzimtā ir aptuveni 300 sikspārņu sugas, no kurām 15 sugas dzīvo Latvijā. Parastie sikspārņi dzīvo visos kontinentos, izņemot Antarktīdu.
Liliju dzimta
Liliju dzimta ietilpst viendīgļlapju klasē. Daudzgadīgi lakstaugi ar sakneni, bumbuļsīpolu vai sīpolu. Lapas veselas, biežāk šauras, ar paralēlu vai lokveida dzīslojumu, sakārtotas rozetē vai visgarām uz stumbra. Ziedi ļoti lieli līdz sīki. Auglis - pogaļa, retāk oga.
Izplatīti visā pasaulē. Latvijā ir sastopamas vairākas liliju dzimtas sugas, tostarp, apdraudētā iesārtā zeltstarīte (Gagea erubescens), vairvasiņu lilija (Lilium bulbiferum), meža tulpe (Tulipa sylvestris) un citas.
Klasifikācija
Saskaņā ar APG sistēmu, liliju dzimtā ir klasificētas šādas ģintis:
Ādams Jende
Dzīvesgājums
Dzimis Arakstu pagasta Puigās. 1882. gadā beidzis Cimzes skolotāju semināru. No 1884. līdz 1891. gadam studēja teoloģiju Tērbatas Universitātē. Ordinēts 1893. gadā, kalpojis Lēdurgā, Ikšķilē, bet no 1897. gada, pārvarot vāciski noskaņoto mācītāju pretestību, tika iecelts par lielās Raunas draudzes mācītāju. Darbojies vairākās sabiedriskās organizācijās.
Vapiti
Migrācija
Vapiti mēdz migrēt, īpaši tās pasugas, kas dzīvo kalnos. Pavasarī tie dodas augstāk kalnos, sekojot kūstošiem sniegiem, bet rudenī dodas lejup. Arī medību sezona iespaido vapiti migrāciju. Ziemas laikā vapiti dod priekšroku mežiem. Koki dod patvērumu no vēja un noslēpj no medniekiem, kā arī ziemas periodā vapiti barojas ar koku mizām. Tikai Rūzvelta vapiti var uzskatīt par nometnieku, kas visu gadu dzīvo vienā un tai pašā vietā.
Krabjēdājjenots
Krabjēdājjenots dzīvo mitrajos un purvainajos Centrālamerikas un Dienvidamerikas mežos, Trinidādas un Tobago salas ieskaitot. Tā izplatība sākas ar Kostarikas dienvidiem un beidzas ar Argentīnas ziemeļiem, un to var sastapt Argentīnas, Bolīvijas, Brazīlijas, Kolumbijas, Kostarikas, Ekvadoras, Franču Gviānas, Gajānas, Panamas, Paragvajas, Peru, Surinamas, Urugvajas un Venecuēlas teritorijās, kā arī Trinidādas un Tobago salās
Izskats
Ārēji tas atgādina savu "brālēnu" parasto jenotu, bet ir par to slaidāks, veiklāks un nedaudz mazāks. Tā kažoka matojums ir īss un, salīdzinot ar parasto jenotu, plānāks, jo krabjēdājjenotam nav pavilnas, šī iemesla dēļ tas izskatās arī slaidāks. Kažoka krāsa brūna vai pelēkbrūna, uz sejas tam ir melna "maska", kas atgādina maskarādes brilles. Atšķirībā no parastā jenota, kuram "brilles" sniedzas līdz ausīm, krabjēdājjenotam melnā acu maska drīz aiz acīm beidzas. Tā aste ir kupla ar gredzenveida krāsojumu un proporcionāli garāka kā parastajam jenotam. Kājām ir tumši brūns matojums. Ķermeņa garums ir 54—65 cm, astes garums 25—38 cm, augstums skaustā apmēram 23 cm, svars 3—7 kg. Tēviņi ir lielāki par mātītēm. Abi dzimumi ziemā kļūst smagāki, bet vasarā vieglāki un slaidāki.
Augstkalnes pagasts
Dabas aizsardzība
Pagasta teritorijā atrodas dabas liegums Svētes ieleja.
Mikaels Agrikola
Mikaels Agrikola (, dzimis ap 1510. gadu, miris ) bija somu garīdznieks, somu literārās valodas pamatlicējs un Jaunās Derības tulkotājs somu valodā. Bija Turku bīskaps un viens no luterisma ieviesējiem Somijas teritorijā.
Kučuksu pils
Kučuksu pils, arī: Kučuksu paviljons vai Gēksu paviljons, (turku valodā: Küçüksu Kasrı) atrodas Turcijā, Stambulas Bejkozas rajona Kučuksu mikrorajonā pie Bosfora jūras šauruma starp Āzijas cietoksni un Fatiha sultāna Mehmeda tiltu. Osmaņu impērijas sultāni izmantoja pili īsus brīžus, kad bija jāpiedalās izbraucienos vai medībās.
Atšķirībā no citām pilīm, kuru dārzus ieskāva mūra sienas, šeit tika izbūvētas tikai metāla žogi ar vārtiem visās četrās zemes gabala pusēs. Pagrabā atradās virtuve, pieliekamais un apkalpojošā personāla istabas. Abi stāvi izbūvēti atbilstoši turku tradīcijām: četras istabas ēkas stūros un viena dzīvojamā telpa vidū. Ūdens pusē istabās ir divi kamīni katrā, bet pārējās istabās — pa vienam. Kamīnus izgatavoja no krāsaina marmora, kuru ieveda no Itālijas. Istabās esošās lustras izgatavotas Bohēmijā no kristāla. Visi aizkari, pārvalki, mēbeļu apšuvums un paklāji austi Herekes impēriskajā fabrikā. Visās telpās pie sienām izkārti vērtīgi mākslas darbi. Telpu iekšējā noformējuma izstrādāšanai bija nolīgts Vīnes operas skatuves mākslinieks Sehans.
Zirgi
Gulēšanas ieradumi
Bieži cilvēki domā, ka zirgi guļ stāvus. Zirgi tiešām guļ stāvus, bet to gan drīzāk vajadzētu saukt par snaudu. Snaužot zirgs atbrīvo vienu no pakaļkājām, tādējādi svars tiek balstīts uz trim kājām, bet atbrīvotā kāja tiek atpūtināta. Tā acis ir gandrīz aizvērtas. Snaudas laikā zirgs ar dzirdi labi kontrolē apkārtni, un briesmu gadījumā jau pēc dažām sekundēm var mesties bēgt auļos.
Tomēr zirgi mēdz gulties arī zemē un iemigt ciešākā miegā nekā snauda, to acis miega laikā ir ciet. Uz zemes zirgi mēdz gulēt "vieglajā" miegā un "ciešajā" miegā. Zirgs uz zemes atļausies gulēt, tikai esot barā. Kad bars atpūšas, tad vismaz viens vai daļa zirgu paliek stāvot kājās, uzmanot apkārtni. Sargi mēdz snaust, bet tie negulsies zemē. Nakts laikā sargi nomainās. Zirgi nebūs atpūtušies, ja tie nebūs pagulējuši kādu brīdi zemē. Guļot zemē vieglajā miegā, zirga priekškājas un viena pakaļkāja ir pavilktas zem sevis, bet otra pakaļkāja atrodas nedaudz uz sāniem, kakls un galva - uz augšu. Šādā stāvoklī zirgs joprojām seko līdzi trokšņiem, bet tā dzirde un uzmanība ir vairāk vērsta uz zirgiem sargiem, nevis uz trokšņiem ārpus bara atpūtas teritorijas. Lai pamostos, tam ir vajadzīgs nedaudz ilgāks laiks, nekā snaužot stāvus, tomēr salocītās kājas zem ķermeņa dod iespēju diezgan veikli uzlekt kājās un bēgt.
1643. gads
1643. gads bija parastais gads, kas sākās ceturtdienā.
Emu
Nav zināms, no kurienes radies vārds "emu", bet pastāv uzskats, ka tas ir arābu vārds, un tas nozīmē "liels putns". Šo vārdu izmantoja portugālieši, kad ieradās Austrālijā un ieraudzīja emu. Emu ir Austrālijas nacionālais putns.
Izskats
Emu apspalvojums ir mīksts un brūnā vai pelēlbrūnā krāsā. Spalvu gali ir melni. Emu ir nelidojošs putns un aizbēg no ienaidniekiem, ātri skrienot. Tam ir mazi, rudimentāri spārni, garas kājas un kakls. Pēdai ir 3 pirksti. Tie ir vienīgie putni, kuriem uz apakšstilbiem ir muskuļi. Emu knābis ir salīdzinoši īss un piemērots zāles plūkšanai. Emu kakla āda ir zilpelēka, un tā spīd cauri retajam kakla apspalvojumam. Abi dzimumi ārēji izskatās līdzīgi.
1642. gads
1642. gads bija parastais gads, kas sākās trešdienā.
Organismu klasifikācija
Uz mūsu planētas Zemes ir vairāk kā 2 000 000 visdažādāko dzīvības formu, kas tiek sistematizētas un sakārtotas noteiktā kārtībā. Katrai dzīvības formai tiek dots unikāls nosaukums, kas atbilst binārās nomenklatūras principiem. Visi organismi, vadoties no radniecības pakāpes, tiek apvienoti grupās, kuras savukārt top apvienotas augstāka ranga grupās, veidojot dažādas pakāpes radniecības līmeņus jeb taksonomiskās vienības. Organismu klasifikācija ir vienota gan mūsdienās dzīvojošajiem, gan arī izmirušajiem organismiem. Tā pamatā sastāv no šādām taksonomiskajām vienībām:
Bet reizēm ir jāiestarpina papildu vienības. Īpaši tas ir raksturīgs kukaiņiem, jo kukaiņu klasē ir vairāk par 1 000 000 sugu t.i. vairāk nekā visi pārējie organismi kopā. Klasifikācijas piemērs, kurā ir atainojas dažādas papildu taksonomiskās vienības (izceltas pamatvienības):
Dažādiem autoriem organismu klasifikācijas var būtiski atšķirties, tāpat laika gaitā, mainoties uzskatiem par organismu radniecību, mainās arī organismu klasifikācijas.
Osmaņu impērijas pirmās konstitūcijas laikmets
Otrais parlaments (1878)
Otrā parlamenta darba ilgums skaitāms dažās dienās, jo dēļ vairāku Balkānu vilājetu deputātu pirmajām runām, aizbildinoties ar nacionālā naida kurināšanas draudiem, Abdulhamids II parlamentu slēdza.
Fidels Kastro
Ieslodzījuma laiks
1954. gadā Batista sarīkoja vēlēšanas bez nopietnas alternatīvas. Daži politiķi ierosināja amnestēt par uzbrukumu Monkadas barakām notiesātos, lai uzlabotu varas publicitāti. Batista neiebilda, jo viņš domāja, ka Kastro vairs nav bīstams, un 1955. gada 15. maijā ieslodzītos atbrīvoja. Pēc atbrīvošanas Kastro uzstājās ar runām, deva intervijas, organizēja 26. jūlija kustības darbu. Bet drīz varmācīgas demonstrācijas izsauca varas vēršanos pret opozīciju, un Kastro kopā ar savu brāli Raulu atstāja Kubu, lai netiktu arestēti. Brāļi Kastro kopā ar dažiem biedriem devās uz Meksiku, kur sastapās ar Če Gevaru un apguva partizānu kara prasmes. Kastro centās savākt līdzekļus, apmeklējot bagātus atbalstītājus ASV, kā arī uzturēja sakarus ar 26. jūlija kustību.
Eduards VI Tjudors
Eduarda VI tēls literatūrā
Stāsts par nepilngadīgo, taču visai inteliģento Anglijas karali apspēlēts gan literatūrā, gan teātrī, gan kino. Slavenākais darbs, kurā viņš ir viens no galvenajiem varoņiem, ir Marka Tvena stāsts "Princis un ubaga zēns".
Bleins Andersons
Sākumā B. Andersons bija Daltonas akadēmijas skolēns un tās ansambļa "Ķauķi" (Viljama Makinlija skolas ansambļa "Jaunais virziens" konkurenti dažādās reģionālajās un cita līmeņa sacensībās) līderis, taču vēlāk viņš pāriet uz Viljama Makinlija skolu un pievienojas "Jaunajam virzienam". Seriāla ceturtajā sezonā (izlaiduma gads) viņš kļuva par skolas skolēnu padomes prezidentu. Viņš ir viens no nedaudzajiem seriāla tēliem, kas ir gejs. Viņš kļuva par Kērta Hammela atbalstītāju "Ķauķu" ansamblī un vēlāk ar viņu uzsāka romantiskas attiecības. Kērta un Bleina attiecības kritiķi ir pozitīvi novērtējuši, New York Post reportieris viņus ir nosaucis par "vienu no tūkstošgades visvairāk iemīļotākajiem TV pāriem".
1635. gads
1635. bija parastais gads, kas sākās pirmdienā.
Rasaskrēsliņi
Nosaukuma izcelsme
Auga botāniskajam, latīniskajam nosaukumam Alchemilla ir tieša saikne ar vārdu alķīmija — senāk ticēja, ka augam piemītot maģiskas dziedināšanas spējas. Latviski Alchemilla augu dēvē par rasaskrēsliņu vai raspodiņu, un arī šim tēlainajam nosaukumam ir ļoti vienkāršs un praktisks skaidrojums. Agrās rīta stundās raspodiņa lielās lapas patiešām atgādina ar rasu pildītus podiņus — pilienu pa pilienam rasa satek pa kausveidīgās lapas gropītēm un uzkrājas pašā tās viducī. Vēl latviešu valodā Alchemilla pazīstama kā cūku roze un rasene.
Ārstniecisko preparātu pagatavošana
Rasaskrēsliņa drogu pagatavošanai ievāc gan auga ziedus (pilnzieda laikā), gan lapas (augusta beigās) un žāvē līdz 45 °C temperatūrā. Lai pagatavotu rasaskrēsliņa tēju, 1 ēdamkaroti drogu aplej ar 1 glāzi vāroša ūdens un notur vai vēl vāra 10-20 min.
Elektriskā strāva
Elektriskā strāva ir elektrisko lādiņu (lādiņnesēju) orientēta plūsma. Tā var izpausties trijos veidos: vadītspējas strāva vadītājos un pusvadītājos, kuros pārvietojas tādi lādiņnesēji kā elektroni, joni un elektronu caurumi (visbiežāk ar elektriskās strāvas jēdzienu saprot tieši šo strāvas veidu); konvekcijas strāva, kad pārvietojas lādēti makroskopiski ķermeņi, piemēram, putekļi, pilieni; nobīdes strāva, notiekot dielektriķu polarizācijai un depolarizācijai vai mainoties to polarizētībai, kad dielektriķī notiek lādiņu nobīde.
Ainars Latkovskis
Darba pieredze
Studiju laikā ASV A. Latkovskis bija vēstnieka Ojāra Kalniņa palīgs Latvijas Republikas vēstniecībā ASV. 1995. gadā viņš strādāja PHARE Ārējo resursu plānošanas un izmantošanas vienībā, bija "ES Baltās grāmatas" juridiskais redaktors. No 1995. līdz 1996. gadam A. Latkovskis bija Valsts ieņēmumu dienesta Muitas pārvaldes Ārējās informācijas nodaļas priekšnieks. No 1997. līdz 2002. gadam ieņēma Valsts ieņēmumu dienesta Galvenās muitas pārvaldes Muitas modernizēšanas daļas priekšnieka amatu.
Rancānu ezers
Makrofīti: niedres, meldri, kalmes, vilkvālītes, lēpes, cūkauši, velnarutki, parīss, kosas, elši, raglapes, glīvenes, elodejas. Mīt līdaka, rauda, asaris. Ir peldvieta.
SGML
Valoda SGML (no ) ir iezīmēšanas valoda, kurā apraksta dokumentu marķēšanas valodas.
21?! EP
21?! EP ir igauņu dziedātājas Marya Roxx EP, kas tika izdots. Šī izdevuma producents ir Kevins Širlejs. Visas dziesmas ir iekļautas Marya Roxx debijas albumā Payback Time.
Borneo seskāpsis
Borneo seskāpsis dzīvo tikai Borneo salā Kinabalu kalnos Sabahas štatā Malaizijā. Tas apdzīvo kalnu mežus 900—3700 metrus virs jūras līmeņa. Tomēr dabas pētniekiem ir aizdomas, ka āpsis dzīvo arī citās vietās uz salas. Galvenais iemesls, kādēļ Borneo seskāpša izdzīvošana ir apdraudēta, ir dzīves telpas zaudēšana, izplešoties cilvēku saimnieciskajai darbībai. Borneo seskāpsi pirmo reizi zinātniski aprakstīja dabas pētnieks Alfrēds Harts Everets (1848.—1898.).
Dana Reizniece-Ozola
Politiskā darbība
2010. gada rudenī D. Reizniece tika ievēlēta 10. Saeimā no Zaļo un Zemnieku savienības, kurā ietilpst arī viņas pārstāvētā reģionālā partija "Latvijai un Ventspilij". Saeimā darbojas arī kā Satiksmes ministrijas parlamentārā sekretāre. 2011. gadā Saeimas ārkārtas vēlēšanās ievēlēta arī 11. Saeimā, taču nolika deputāta mandātu līdz 2012. gada martam, izmantojot bērna kopšanas atvaļinājumu (viņas vietu Saeimā ieņēma Ilona Jurševska). 2013. gada janvārī D. Reizniece-Ozola atkal nolika Saeimas deputāta mandātu uz dzemdību un daļēju bērnu kopšanas atvaļinājuma laiku, un viņas vietā Saeimā līdz jūnija vidum strādāja I. Jurševska.
Latvijas pludmales futbola čempionāts
Vēsture
Par pirmajiem Latvijas pludmales futbola čempioniem kļuva Latvijas Nafta/RTU komanda.
Visos piecos čempionātos piedalījuies tikai viena komanda - "Dinamo LAT" (Rēzekne). Rēzeknes "dinamiešu" rēķinā trīs čempionu tituli, kā arī divas otrās vietas. Četros čempionātos piedalījusies Ludzas vienība ("VRK", "VRK/Ludza", "Ludza"), VBFK (Jūrmala, 2009.g. kā "VBFK/RTU") un "TUC/FTA" (Rīga).
Latvijas kausa izcīņa
Par Latvijas kausa ieguvējiem kļuvušas "VRK/Ludza" (2009.g.), "Honda" (2010.g. un 2012.g.) un "Skonto" FC (2011.g.) komandas.
Augšreina
Augšreina vai Augšelzasa (elzasiešu: Owerelsàss) ir Francijas departaments, viens no diviem Elzasas reģiona departamentiem. Departaments nosaukts Reinas upes vārdā. Šis ir viens no 83 oriģinālajiem departamentiem, kas tika izveidoti Franču revolūcijas laikā. Tas administratīvi sīkāk dalās sešos apgabalos (arrondissements):
Blahovņa
Blahovņa ir pilsēta Polijas dienvidos, Silēzijas vojevodistē uz rietumiem no Čenstohovas. Pie pilsētas ungāru ķīmiskās kompānijas BorsodChem rūpnīca.
Uldis Cērps
No 1994. gada strādājis Rīgas Fondu biržā par Ārējo sakaru departamenta direktoru, bijis valdes loceklis, 1996. gadā kļuvis par biržas valdes priekšsēdētāju. Kopš 1996. gada Latvijas Attīstības aģentūras padomes loceklis, kopš 1997. gada Latvijas Centrālā depozitārija padomes loceklis, kopš 2000. gada padomes priekšsēdētāja vietnieks.
Enciklopēdija
Doma par visu pasaules zināšanu apkopošanu vienuviet radās jau senajā pasaulē, kaut gan termins "enciklopēdija" radās 16. gadsimtā. Terminoloģiskās vārdnīcas un zināšanu apkopojumi tika sastādīti jau Senajā Ēģiptē un Senajā Ķīnā 2. gadu tūkstotī p.m.ē. Viens šāds apkopojums ir Aleksandrijas bibliotēka. Daudzi senatnes rakstnieki (piemēram, Aristotelis) centās izsmeļoši aprakstīt zināšanas visās nozarēs. Viens no nozīmīgākajiem enciklopēdistiem bija Plīnijs Vecākais, kas uzrakstīja "Dabas Vēsturi" — 37 sējumu dabas aprakstu, kas bija plaši izplatīts Eiropā līdz pat viduslaikiem.
Dadzītis
Uzvedība un barība
Dadzītis neuzturas dziļos un biezos mežos. Tas nelabprāt mājo arī skrajos lapu koku vai jauktu koku mežos. Dadzītis vislabprātāk uzturas šo mežu malās, birztalās, alejās, parkos un augļu dārzos. Dadzīša galvenā barība ir dažādas, nelielas sēkliņas, piemēram, dadžu sēkliņas, no kurām dadzītis ir ieguvis savu nosaukumu. Dadzīši īpaši iecienījuši kurvjziežu sēklas. Pavasarī un vasarā tie iecienījuši pieneņu sēklas, vēlāk dažādu čemuraugu sēklas, bet rudens lielais kārums ir ušņu un dadžu sēklas. Katru dienu, meklējot barību, tie nolido samērā lielus attālumus. Tas barojas, pārlidojot no auga uz augu. Turklāt izknābājot sēklas, dadzītis bieži karājas ar galvu uz leju. Dadzītim patīk mazgāties agri rītos un vakaros.
Platons
Uzskatu raksturojums
Izmantodams Sokrata metodi, Platons nonāca pie atzinuma, ka, tā kā cilvēkā jau ir snaudošas zināšanas, tad arī pasaule, kurā mīt cilvēks, drīzāk jāuzskata par ideju kopumu, nevis lietu kopumu. Ideja ir pirmtēls, kas stāv aiz katras lietas. Lietu pasaule ir otršķirīga, atkarīga no ideju pasaules. Arī cilvēks ir duāla būtne, kura materiālā daļa ir ķermenis, bet ideālā daļa — dvēsele. Dvēsele arī ir ideja, mūžīga ideja, bet, iemiesojoties cilvēka ķermenī, tā tiek ierobežota. Tāpēc cilvēkam ir ļoti jāpiepūlas, lai atcerētos to, ko kādreiz dvēsele zinājusi, atrodoties ideju pasaulē. Ķermenis un dvēsele ir viens no otra nošķirti. Dvēsele valda pār ķermeni. Ķermenis dvēseli velk pie zemes, traucē tās izaugsmei. Ķermenis ir dvēseles kaps.
13. autobusu maršruts (Rīga)
Maršruts
Saistībā ar Iekšlietu ministra Sanda Ģirģena rīkojumu slēgt Deglava tiltu satiksmei, pamatojoties uz Būvniecības valsts kontroles biroja ekspertu atzinumu par tā drošumu no 2019. gada 25. aprīļa līdz 4. maijam maršruts tika novirzīts pa Matīsa ielu.
Guptu impērija
Izcelsme
Pastāv vairākas savstarpēji pretrunīgas teorijas par guptu izcelsmi un viņu senčiem. Mūsdienu vēsturnieki izsaka minējumus, ka tā radusies mūsdienu Utarpradēšas štatā vai Bengālijā, balstoties uz epigrāfiskiem, numismātiskiem un literāriem pierādījumiem. Notiek diskusijas arī par guptu piederību kādai sociālajai grupai (varnai), pētniekiem liekot viņus pie brahmaņiem vai citai kategorijai.
Valdnieki
Guptu impērijas valdnieku tituls bija maharadža.
Haile Selasije I
Pēckara politika
, kamēr imperators atradās valsts vizītē Brazīlijā, viņa Imperiālās gvardes karavīri mēģināja veikt valsts apvērsumu, ko novērsa armijas un policijas spēki. Pēc apvērsuma mēģinājuma imperators kļuva konservatīvāks. Lai arī apvērsuma mēģinājumu nosodīja Etiopijas Ortodoksālā baznīca, un tam trūka plaša tautas atbalsta, tas radikalizēja daudzus Etiopijas studentus.
1963. gadā imperators vadīja Āfrikas Vienotības Organizācijas nodibināšanu, kuras galvenā mītne atradās Adisabebā.
Anatolijs Berezovojs
Dzīvesgājums
Pēc tam Berezovojs turpināja gatavoties citiem lidojumiem kosmosā. Bija Sojuz T-1 komandiera dublieris. No 1985. līdz 1987. gadam Berezovojs gatavojās kā kosmonauts glābējs gadījumam, ja būtu nepieciešama apkalpes evakuācija no orbitālās stacijas. 1987. gadā sāka gatavoties ekspedīcijai uz staciju Mir. Bija Sojuz TM-6 komandiera dublieris.
SQL
Vaicājumi
SQL vaicājumus var iedalīt 4 daļās: Transakciju kontroles vaicājumi (BEGIN WORK vai START TRANSACTION, COMMIT, ROLLBACK).
Vladimīrs Sobotka
Spēlētāja karjera
2007. gada vasarā Sobotka pārcēlās uz Ziemeļameriku, nākamajā sezonā aizvadot 48 spēles NHL kluba Bostonas "Bruins" sastāvā. NHL gan hokejists nostiprinājās vien pēc divām sezonām. 2010. gada vasarā Sobotka tika aizmainīts uz Sentluisas "Blues". "Blues" rindās Sobotka spēlēja līdz 2014. gadam.
2011. gada Eirovīzijas dziesmu konkurss
Konkursa norises vietas izvēle
23 Vācijas pilsētas pieteicās rīkot konkursu. Par tiesībām rīkot konkursu turpināja sacensties astoņas no tām: Berlīne, Hamburga, Hannovere, Gelzenkirhene, Diseldorfa, Ķelne, Frankfurte pie Mainas un Minhene. NDR paziņoja četras pilsētas, kuras cīnīsies par konkursa rīkošanu. Tās bija Berlīne, Hamburga, Hannovere un Diseldorfa.
Pusfinālu sadalījums
Tāpat šajā izlozē tika izlemts, kuros pusfinālos balso "lielā piecinieka" valstis.
Tjerī Butsēns
Karjera
1977. gadā Butsēns sāka piedalīties Beļģijas Formula Ford 1600 čempionātā. Nākamajā sezonā viņš kļuva par čempionu. 1979. gadā viņš sāka piedalīties Formula 3 sacīkstēs. 1980. gadā viņš ieguva 2. vietu Eiropas Formula 3 čempionātā. 1981. gadā viņš piedalījās Formula 2 čempionātā un atkal kļuva par Eiropas vicečempionu. Tajā pašā gadā Butsēns pirmoreiz piedalījās Lemānas 24 stundu sacīkstēs, kurās piedzīvoja smagu avāriju. Lai gan Butsēns bija neskarts, atlūzas smagi ievainoja divus trases darbiniekus un nogalināja vēl vienu.
Malta (stacija)
Vēsture
No 1860. gada pieturas punkts uz dzelzceļa līnijas Pēterburga—Varšava, stacija atklāta 1901. gadā.
Hamburgas Svētā Miķeļa baznīca
Hamburgas Svētā Miķeļa baznīca (de) ir jaunākā no piecām Hamburgas centra baznīcām. Hamburgieši to sauc vienkārši par Miķeli (Michel).
AKROPOLE Alfa
Vēsture
Līdz ar paplašināšanos “Alfa” sadarbībā ar dizaina aģentūru “Air Design” no Lielbritānijas tika izveidots jauns zīmols, kura divu krāsu gamma — rozā un lillā.
Darbība epidēmijas apstākļos
2020. gada 12. martā un 2020. gada 9. novembrī un 2021. gada 11. oktobrī līdz ar Covid-19 vīrusa izplatību Latvijā tika izsludināta ārkārtējā situācija, kuras ietvaros tika ierobežota arī tirdzniecības centra “Alfa” darbība. Tika pielāgoti darba laiki, pastiprināta epidemioloģisko drošības pasākumu ievērošana, slēgti atsevišķi veikali klātienes apmeklējumiem, to vietā veidojot preču izsniegšanas punktus, atsevišķi nomnieki pārskatīja un mainīja preču klāstu atbilstoši mainīgajām prasībām, kā arī paplašināja tirdzniecību internetā. 2020. gada augustā tirdzniecības centrā “Alfa” tika realizēts Latvijā pirmais antibakteriālo eskalatora rokubalstu un sterilizācijas moduļu uzstādīšanas projekts. Jauninājums ļauj mazināt baktēriju un vīrusu izplatīšanos, rokām saskaroties ar eskalatora margām. Tika nodrošināta nepārtraukta automātiska rokubalstu virsmas dezinfekcija.
Eduards Ļimonovs
Eduards Ļimonovs (, īstajā vārdā Eduards Savenko ; dzimis Dzeržinskā, miris ) bija Krievijas rakstnieks un politiķis, Krievijas Nacionālboļševiku partijas līderis.
Bilbao
Tūrisms
Viens no tūristu iecienītākajiem objektiem ir viduslaiku vecpilsēta ar mazām ieliņām, veikaliņiem, kā arī vēstures pieminekļiem.
Zeps Maiers
Rietumvācijas izlase
1974. gada Pasaules kausā savās mājās, esot savā labākajā formā, viņš sasniedza augstākos panākumus starptautiskā līmenī, kopā ar Vācijas izlasi, kuru pārstāvēja tādi spēlētāji kā Francs Bekenbauers, Berti Fogtss un Gerds Millers. Viņa pārstāvētā komanda Minhenē ar 2–1 triumfēja finālā pār Nīderlandi, kuras līderis tobrīd bija Johans Kruifs.
Trenera karjera
Maiers pēc spēlētāja karjeras beigām pievērsās trenera darbam gan klubu, gan izlases līmenī, kā arī personīgi strādāja ar Oliveru Kānu. 2004. gada oktobrī izlases treneris Jirgens Klinsmans lauza viņa līgumu ar nacionālo izlasi pēc tam, kad, lemjot par izlases pamatvārtsargu Maiers izvēlējās Kānu, nevis Arsenal vārtsargu Jensu Lēmanu, radot nesaskaņas komandā. Viņš turpināja darbu kā Bayern vārtsargu treneris līdz 2008. gadam.
Ronalds Petrovickis
Spēlētāja karjera
Nākamo sezonu hokejists aizvadīja Zviedrijas Elitsērijas klubā MODO, kā arī Šveices hokeja līgas vienībā EV Zug. 2008.—09. sezonu Petrovickis aizvadīja KHL kluba Rīgas "Dinamo" sastāvā. 2009.—10. sezonā aizvadīja sešas spēles AHL kluba Springfildas "Falcons" sastāvā.
Grieķija (nozīmju atdalīšana)
Grieķija var būt:
Aleksejs Auziņš
Hokejista karjera
Lielāko daļu savas hokejista karjeras Auziņš nospēlēja vienā komandā - Rīgas "US". Tās sastāvā Auziņš izcīnīja trīs Latvijas čempiona titulus - 1937., 1940. un 1942. gadā. 1940.—41. gada sezonā, pirmās Padomju okupācijas laikā, Rīgas "US" darbība bija apturēta, un Auziņš sezonu aizvadīja Rīgas "Dinamo" B komandā.
Jānis Endzelīns
Dzīves gājums
Jānis mācījās Kauguru pagastskolā, kur dokumentos viņš ierakstīts kā „Mičkēnu Jānis Endzelins” (Mitschken Jahn Endselin), pēc tam Valmieras apriņķa skolā. 1884.—1892. gadā viņš mācījās Rīgas pilsētas ģimnāzijā, kur apguva grieķu, latīņu valodu un patstāvīgi mācījās arī lietuviešu valodu.
Kauguru pamatskola un ielas Rīgā un Valmierā nosauktas J. Endzelīna vārdā.
Apbalvojumi
1967. gada 7. decembrī dibināta Jāņa Endzelīna prēmija. Mūsdienās šo tradīciju turpina ar Latvijas Zinātņu akadēmijas Jāņa Endzelīna balvas pasniegšanu.
Andrejs Auzāns
Dzīvesgājums
Nodibinoties latviešu strēlnieku bataljoniem, no 1916. gada septembra bija 7. Bauskas latviešu strēlnieku pulka bataljona komandieris, bet vēlāk iecelts par 2. Latviešu strēlnieku brigādes komandieri, kuru vadīja Ziemassvētku un vēlākajās Janvāra kaujās. Pēc tam viņu 1917. gadā iecēla par Krievijas galvenā štāba ģeodēzijas-topogrāfijas daļas priekšnieku un paaugstināja par ģenerālmajoru. Līdz 1920. gadam dienēja Sarkanajā armijā, no 1921. gada strādāja Sarkanās armijas akadēmijā kā pasniedzējs.
Tehnoloģija
Tehnoloģiju ietekme uz saimniecības nozarēm
Pēdējo gadu desmitu pētījumi devuši pamatu agrāko zinātnes atziņu par tehnoloģiju lomu cilvēces attīstībā pārvērtēšanai un precizēšanai. Tā, piemēram, agrāk tika uzskatīts, ka šajā attīstības procesā izšķirošās bijušas tehnoloģiskās izmaiņas, kas saistītas galvenokārt ar darbarīkiem, ar ražošanu. Piemēram, Neolīta revolūcija tika saistīta lielā mērā ar bronzas metalurģijas attīstību. Patiesībā jaunas tehnikas un tehnoloģijas izmantošana ne vienmēr tika uzsākta ražošanā. Piemēram, arheoloģiskie atradumi liecina, ka bronzas izmantošana aizsākusies dienvidrietumu Āzijā, izgatavojot no tās kulta priekšmetus un izrotājumus. Tikai vēlāk to sāka lietot arī darbarīku izgatavošanai.
Dodekāns
Dodekānu lieto kā tributilfosfāta atšķaidītāju urāna un plutonija ekstrakcijas procesā.
Baski
Valoda
Tomēr populārie stereotipi, ka basku valoda ir "vecākā Eiropas valoda" un "unikāla pasaules valodu saimē", nereti tiek pārprasti un noved pie nepareiziem slēdzieniem.
Ģertrūdes iela (Rīga)
Ielu savienojumi
Ģertrūdes iela ir savienota ar šādām ielām:
1227. gads
1227. bija parastais gads 13. gadsimtā.
Apvienotā Anglijas lielloža
Apvienotā Anglijas lielloža ir Anglijas un Velsas brīvmūrnieku pārvaldes institūcija. Tā ir visvecākā mūsdienu brīvmūrnieku lielloža pasaulē, kas dibināta 1717. gada 24. jūnijā Londonā. Tā tiek saukta par mātes lielložu, kas garantē citu lielložu atzīšanu atbilstoši regularitātes pamatprincipiem.